# LIETUVOS ŠVIETIMO TARYBA

**DĖL DVINARĖS LIETUVOS AUKŠTOJO MOKSLO SISTEMOS ĮGYVENDINIMO IR VYSTYMOSI PERSPEKTYVŲ**

Aukštasis mokslas, būdamas neatskiriama strategijos „Europa 2020“ dalis, atlieka esminį vaidmenį skatinant visuomenės pažangą ir asmeninę raidą, daro poveikį inovacijoms ir moksliniams tyrimams. Jis yra sėkmingos Lietuvos pažangos strategijos „Lietuva 2030“ įgyvendinimo garantas.

2014 m. Lietuvos švietimo taryba svarstė šalies aukštojo mokslo politikos formavimo, įgyvendinimo ir vertinimo klausimus. Nuo 2000 m. Lietuvoje oficialiai įtvirtinta dvinarė aukštojo mokslo sistema veikia keturiolika metų. Šiame aukštojo mokslo sistemos vystymosi etape yra aišku, kad skirtinga yra ne tik universitetinio ir koleginio sektoriaus (*angl. Professional higher education, PHE*) paskirtis, bet skiriasi jų veiklos charakteristika ir veiklos praktika.

Stebėdama švietimo sistemos aktualijas, diskusijas dėl mokslo ir verslo bendradarbiavimo gerinimo specialistų rengimo ir kitais klausimais, Lietuvos švietimo taryba atkreipia dėmesį į Lietuvos dvinarės aukštojo mokslo sistemos raidą ir, atsižvelgiant į šalies poreikius, mano esant tikslinga apžvelgti pasiektus rezultatus ir, esant poreikiui, formuluoti šiai sistemai aktualius ir į ateitį orientuotus tikslus bei uždavinius.

Apibendrinus svarstomą klausimą, išanalizavus svarstymams pateiktus duomenis, išklausius suinteresuotų šalių atstovų nuomones, Lietuvos švietimo taryba teikia *šias rekomendacijas* Seimui, Lietuvos aukštojo mokslo tarybai bei Švietimo ir mokslo ministerijai:

1. Atlikti Lietuvos dvinarės aukštojo mokslo sistemos vystymosi 2000-2014 m. laikotarpiu analizę, nustatyti stipriąsias ir silpnąsias  puses bei galimybes ir trikdžius sėkmingam Lietuvos  dvinarės aukštojo mokslo sistemos vystymuisi pagrindinėse aukštojo mokslo veiklos srityse: studijų, mokslinių tyrimų ir poveikio visuomenei.

2.  Parengti dvinarės aukštojo mokslo sistemos plėtros gaires iki 2030 m.

*Projektą parengė LŠT nariai:*

Eugenija Vagnerienė (grupės vadovė)

Juozas Augutis

Paulius Baltokas

Arminas Varanauskas